text: Vand skal fortsat koges på Fanø
  17 juni 2010 kl. 14.26
  Beboerne på Fanø skal formentlig koge deres drikkevand i halvanden uge mere.
  Vandprøver viser, at forureningen kommer fra filtre i selve vandværket. Årsagen til, at der vokser bakterier i filtrene, er ikke fundet.
  Vandværket skønner, at der går halvanden uge, inden vandet fra vandværket er rent.
  Forbrugerne er siden 10. juni blevet opfordret til at koge vandet, inden de drikker det.
  Fanø Vandværk forsyner 3.000 sommerhus og 3.150 fastboende, fordelt på 1.500 husstande.
  